Lèzetazini ak La Grand Bretay Kondane Vyolans Gouvènman Iranyen an sou Manifestan apre Prezidansyèl 12 Jen 2009 la.
Sekretè-Deta Hillary Clinton ak kòlèg britanik li, David Miliband, pran menm pozisyon sou sitiyasyon an nan Iran nan yon rankont yo fè
Nan Iran, 2 lidè refòmis,Mir Hossein Moussavi avèk Mahdi Karroubi, ap planifye pou yo asiste yonseremoni an memwa manifestan ki te mouri pandan yo tap pwoteste pou denonse sayo konsidere kòm rezilta trike eleksyon ki bay prezidan Mahmoud Ahmadinejadyon lòt manda sou pouvwa a. Daprè yon nòt ki parèt sou sit-entènèt 2 lidè yo(ki se 2 kandida malere nan dènye eleksyon prezidansyèl yo), yo pral rann viktimyo yon omaj nan simityè Beheseth-E-zahra nan Teheran Jodi jedi a. Laprès peyi ate rapòte lanmò plizyè manifestan nan mouvman pwotestasyon ki te dewoule aprèvòt 12 jen pase a. Reyaksyon sou dosye sa a: Isit Washington, Sekretè-Deta Hillary Clinton deklare li regrèt abi laprèsdi otorite iranyen yo te komèt sou manifestan yo aprè lapolis te fin arete yo. Chèfdiplomasi amerikèn nan pale konsa yè mèkredi a pandan li tap bay yon konferanspou laprès avèk kölègbritanik li, David Miliband, ki tap rann li yon vizit nan Depatman Deta a. MadamClinton di –n ap site: « Nouregrèt sa. Nou panseli ekstrèmman ijan pou otorite iranyen yo libere prizonyepolitik yo, trete yo kòm-il-fo e yon fason ki imen. Sa ba moun yon ide de kitip rejim ou genyen nan Iran: paske yo kontinye kenbe moun nan prizon sanrezon, yo kontinye kòmèt abi sou prizonye politik yo; san di pètèt, sa montrew sitiyasyon politik la nan Iran poko jwenn yon solisyon. » Misye Miliband, bote kote pa l, fè konnen menmsi Lèzetazini ak LagrandBretay pran prekosyon pou yo pa entèveni nan pwosesis elektoral la nan Iran--de kwa pou otorite yo pa di yap apiye opozisyon refòmis la-- Iran gen responsablitepou l respekte prensip inivèsèl dwa zimen yo ; e pami prensip sa yo genyenpwoteksyon pou prizonye yo. Nap site misye Miliband ki rezime pozisyongouvènman britanik la sou sitiyasyon politik la nan peyi Iran konsa: «Nap tann pou n gen plisdetay sou swadizan abi yo. Men,apwòch nou tou lè 2 sè ke, san pè ni patipri, nou fèt pou n denonse abi dwazimenkèlkeswa kote moun komèt yo.» Misye Miliband pale konsanan yon konferans-pou-laprès li bay yè mèkredi a isit Washington, ansanm avèk Secretè-DetaHillary Clinton. Jdesmara@voanews.com